**Technológiai fejlesztés a PNG Solutions Kft. mezőcsáti telephelyén**

A PNG Solutions Kft. mezőcsáti telephelyének átfogó technológiai fejlesztését valósította meg, mely a vállalat hulladék újrahasznosítási, ezen belül műanyag feldolgozási tevékenységének korszerűsítését célozta a piaci alkalmazkodóképességének és versenyképességének javítása érdekében. A projekt során új gépek, technológiai berendezések beszerzése, ingatlan beruházás, megújuló energiát hasznosító technológia telepítése, illetve tanácsadási és képzési projektelemek valósultak meg. A projekt a Széchenyi Terv Plusz programon belül a Gazdaságfejlesztési és Innovációs Operatív Program Plusz (GINOP PLUSZ) keretein belül valósult meg, melyhez az Európai Unió és a Magyar Állam jóvoltából 69,3 millió forint feltételesen visszatérítendő támogatást nyert el.

A komplex projekt keretében a vállalat mezőcsáti telephelyén ingatlan építés, valamint 2 db korszerű műanyagfeldolgozó gépsor beszerzése valósult meg, anyagmozgatást segítő technológiai eszközök beszerzése mellett. A fejlesztést megújuló energiát hasznosító napelemes rendszer telepítése, valamint a humán erőforrás fejlesztésére irányuló képzés és tanácsadás megvalósítása egészítette ki. A beruházás elősegítette a minden piaci résztvevő számára felhasználható műanyag granulátum előállításának elérését, mely jelentős versenyelőnyt és bruttó hozzáadott érték növekedést biztosít.

A beruházás tervezett befejezése: 2023.09.30

A beruházás „A mikro-, kis- és középvállalkozások modern üzleti és termelési kihívásokhoz való alkalmazkodását segítő fejlesztések támogatása” című, GINOP Plusz-1.2.1-21 kódszámú felhívás keretében valósult meg.

**További információ kérhető:**

Böröndy Péter, ügyvezető

+36 70 510 8888

borondy.peter@gmail.com